Hot in the Shade

Hot in the Shade er det 15. studioalbumet fra hard rock-bandet Kiss, utgitt oktober 1989. 
Albumet kan sees på som en overgang fra de forrige veldig strømlinjeformede, polerte utgivelsene av bandet, Asylum og Crazy Nights, og den mye hardere 1990-talls-lyden bandet representerte på Revenge og Carnival of Souls: The Final Sessions, før gjenforeningen av originalbesetningen i 1996.
Dette er det siste albumet der trommeslager Eric Carr spiller trommer. Etter den påfølgende turneen var ferdig i 1990 fikk Carr en veldig sjelden form for kreft som startet i hjertet. Til tross for operasjoner og til tider tegn på bedring, døde 41-åringen 24. november 1991, samme dag som Freddie Mercury. Gruppens neste album, Revenge, ble dedisert til hans minne og inneholder en trommesolo fra 1981 og også bakgrunnsvokal fra Carr på en sang, «God Gave Rock 'N' Roll to You II». Hot in the Shade inneholder imidlertid en sang sunget av Carr, «Little Caesar». Dette var første gang siden 1981 at andre enn de gjenværende opprinnelige medlemmene sang på en innspilling av nytt materiale.
Det fremtidige medlemmet i bandet, Tommy Thayer, medvirker som låtskriver på dette albumet. Sammen med Gene Simmons skrev han låtene «Betrayed» og «The Street Giveth and the Street Taketh Away». Sporet «Hide Your Heart», som ble gitt ut på singel, ble skrevet av Paul Stanley og Holly Knight en stund før innspillingen av Hot In The Shade og ble allerede i 1988 utgitt av Bonnie Tyler. Sangen skulle opprinnelig vært med på Crazy Nights to år før, men kom ikke med på albumet. Kiss sin egen versjon av "Hide Your Heart" var dessuten merkelig nok kun en av hele fire versjoner av sangen sluppet i 1989. Interessant nok var en av de andre versjonene en innspilling av tidligere Kiss-gitarist Ace Frehley.
For første gang siden bandet sluttet med sminke i 1983, kunne man på musikkvideoen til sangen «Rise to It» se Gene Simmons og Paul Stanley i komplett sminke og klær fra «sminke-tiden». Scenen med Paul og Gene i sminke skal forestille å være fra 1975, men i videoen benytter Stanley seg av klær fra Love Gun-perioden i 1977, mens Simmons har på seg Unmasked-klær fra 1980.


== Sporliste ==
«Rise to It» (Paul Stanley, Bob Halligan, Jr) – 4:08
Vokal: Paul Stanley
«Betrayed» (Gene Simmons, Tommy Thayer) – 3:38
Vokal: Gene Simmons
«Hide Your Heart» (Stanley, Desmond Child, Holly Knight) – 4:25
Vokal: Paul Stanley
«Prisoner of Love» (Simmons, Bruce Kulick) – 3:52
Vokal: Gene Simmons
«Read My Body» (Stanley, Halligan) – 3:48
Vokal: Paul Stanley
«Love's a Slap in the Face» (Simmons, Vini Poncia) – 4:04
Vokal: Gene Simmons
«Forever» (Stanley, Michael Bolton) – 3:52
Vokal: Paul Stanley
«Silver Spoon» (Stanley, Poncia) – 4:38
Vokal: Paul Stanley
«Cadillac Dreams» (Simmons, Poncia) – 3:44
Vokal: Gene Simmons
«King of Hearts» (Stanley, Poncia) – 4:26
Vokal: Paul Stanley
«The Street Giveth and the Street Taketh Away» (Simmons, Thayer) – 3:34
Vokal: Gene Simmons
«You Love Me to Hate You» (Stanley, Child) – 4:00
Vokal: Paul Stanley
«Somewhere Between Heaven and Hell» (Simmons, Poncia) – 3:52
Vokal: Gene Simmons
«Little Caesar» (Eric Carr, Simmons, Adam Mitchell) – 3:08
Vokal: Eric Carr
«Boomerang» (Simmons, Kulick) – 3:30
Vokal: Gene Simmons


== Personell ==
Gene Simmons – bass, vokal
Paul Stanley – gitar, vokal
Bruce Kulick – gitar, vokal
Eric Carr – trommer, perkusjon, vokal (hovedvokalist og bassist på «Little Caesar»)


== Eksterne lenker ==
Kiss FAQ –  Hot In The Shade
(en) Hot in the Shade på Discogs 
(en) Hot in the Shade på MusicBrainz 
(en) Hot in the Shade på Spotify 
(en) Hot in the Shade på AllMusic